**К.И. Скрябин атындагы**

**Кыргыз улуттук агрардык университети**

**Тарых жана философия кафедрасынын**

**2024-жылга чейин өнүгүсүнүн**

**Стратегиясы**

**Кафедранын стратегиясы К.И. Скрябин атындагы**

**Кыргыз улуттук агрардык университетинин**

**2024-жылга чейинки стратегиясынын негизинде иштелип чыкты**

**Бишкек-2021**

Тарых жана философия кафедрасы К.И. Скрябин атындагы Кыргыз улуттук университетинин (мындан ары - университет) эл аралык алкакта билим берүүчү жана илим изилдөөчү мекемеге айлануу максатын колдойт жана ушул багытта иштерин жүргүзөт:

Кафедра университеттин 2024-жылга чейин Кыргыз Республикасынын агрардык тармагынын өнүгүшү үчүн жогорку квалификациялуу адистерди даярдоого жана илим изилдөө иштеринин өнүгүшүнө өзүнүн салымын кошот. Заманбап адистерди даярдоодо кафедра Тарых жана социалдык-гуманитардык предметтердин мазмунун жана окутуу технологияларын өркүндөтүү багытында жигердүү иш алып барат.

Кафедрада окутулган предметтердин тарбиялык маанисинин жогорулашына өзгөчө көңүл бурулат. Бул багытта кафедра Кыргыз Республикасынын Президенти 2021-жылы 22-январда кол койгон “Руханий- Адеп-ахлахтык өнүгүү жана адамды дене-тарбия жагынан тарбиялоо жөнүндөгү” Жарлыгы жетекчиликке алынат.

**Кафедранын ишмердүүлүгү**

Кафедра университетттеги алгачкы уюшулган кафедралардын катарына кирет. Кафедраны учурунда профессор К. Сулейманов, акдемик А. Какеев, профессор Р. Ачылова өңдүү республикага белгилүү окумуштуу-педагогдор жетектеген. Натыйжада кафедранын окуу-методикалык, илим изилдөө жана студенттерди тарбиялоо багытында жетиштүү тажрыйба топтогон.

**Кафедранын күчтүү көрсөткүчтөрү**

**а)** Кафедра Кыргызстан тарыхы боюнча Кыргыз Республикасынын

бардык окуу жайлары үчүн окуу программаларын, окуу китептерин

жазуу боюнча базалык кафедра катары эсептелет.

**б)** Эгемендүүлүктүн жылдарында кафедра тарабынан республиканын

орто билим берүүчү мектептери үчүн 23 окуу китептери, Жогорку

окуу жайлары үчүн 7 окуу китеби даярдалып басмадан массалык

(1,5млн.) нускада мамлекеттин жана демөөрчүлөрдүн эсебинен

чыгарылды. Бул китептердин барына КРнын Билим берүү

жана илим министрлигинин грифи ыйгарылып, бардык окуу

жайларында окутулууда.

**Кафедрада:** 1 тарых илимдеринин доктору, профессор,

КУИАнын корр-мүчөсү;

2 тарых илимдеринин кандидаттары, доценттер;

1 философия илимдерини кандидаты, доцент;

3 ага окутуучу;

2 окутуучу эмгектенет.

Кафедранын профессор-окутуучулары университеттин 6 факультетинде 23 багыт боюнча даярдалып жаткан студенттердин барына :

* Кыргызстан тарыхы;
* Философия;
* Манас таануу;
* Социология;
* Культурология;
* Саясат таануу;
* Укук таануу

Предметтери боюнча лекциялык жана семинардык сабактарды өткөрөт. Ошондой эле, илимдин философиясы боюнча аспиранттарга сабак өтөт. Магистранттарды даярдоо ишине да жигердүү катышат.

Лекциялык жана семинардык сабактарды өтүүдө республикада кафедра биринчилерден болуп санариптик технологияны өздөштүрүп, пайдаланууга өткөн. Мисалы Кыргызстандын байыркы доордон азыркы мезгилге чейинки тарыхы боюнча ар бири 20 минутадан 45 тема боюнча видио (көрсөтмө) лекциялар заманбап технология боюнча түзүлүп, студенттерге сунушталган. Бул лекциялар республиканын телеканалдары аркылуу да байма-бай көрсөтүлүп турат. Кафедра тарабынан иштелип чыккан бул көрсөтмө лекцияларды республиканын бардык жогорку окуу жайларынын студенттери, мектеп окуучулары кеңири пайдаланат.

Кафедра тарабына даярдалган 30 окуу китептеринин барына Кыргыз Республикасынын Билим берүү жана илим министрлигинин грифи (мөөрү) ыйгарылган. Бул окуу китептеринин электрондук варианттары интернет ресурстарына жайгаштырылган.

Изилдөөнүн жыйынтыгында Г. Ботоканова философия адистиги боюнча докторлук, А. Шейшенбаева кандидаттык диссертацияларын ийгиликтүү коргошту. Кафедранын доктаранты Т. Өмүрзакова докторлук, аспирант К. Бийлибаев “Ата Мекен тарыхы” адистиги боюнча диссертация коргошту.

Кафедранын профессор-окутуучулары университеттин студентерин тарбиялоо ишине жигердүү катышат. Тарбия ишинде инсанды ата-мекенди сүйүү багытында тарбиялоого өзгөчө көңүл бурулат. Жаштарды адеп-ахлактык баалуулуктарга багытталган, ата-бабалардан бери калыптанып өнүгүп келген каада-салттар, нарк-насилдер боюнча тарбиялоого аракеттер жасалат.

**Кафедранын ишиндеги көйгөйлөр**

* Кафедрага бекитилген предметтерди окутууда заманбап технология жетишсиз;
* Кафедранын профессор-окутуучулары университеттин 6 факультетинин студенттерине (бир залда 80-120студентке) лекцияларды окуйт. Тилекке каршы, бул лекция окутуучу залдар компьютердик техникалар менен жетиштүү жабдылган эмес;
* Кафедранын мүчөлөрүнүн илимий даражалары, окумуштуулук наамдары жогорулатууга муктаж;
* Каражаттын жетишсиздигинен кафедра даядаган окуу китептери менен окуу куралдары аны даярдаган окумуштуу-педагогдордун эсебинен жарыкка чагарылат же басмадан чыкпай келүүдө;
* Кафедранын илим-изилдөө иштерине финансылык каражат бөлүнбөйт.

**Кафедранын соңку жылдардагы ишмердигинин негизги натыйжалары**

а) окуу жана окуу-усулдук иштер:

Кафедранын профессор-окутуучулары “***Тарых жана социалдык-гуманитардык предметтердин мазмунун жана окутуу технологияларын өркүндөтүү***” аттуу теманын үстүндө илим изилдөө иштерин жүргүзүп келүүдө. Мунун натыйжасында кафедра тарабынан республиканын окуу жайлары үчүн 30дан ашуун окуу китептери жана окуу куралдары даярдалып массалык нускада жарык көрдү. Кафедра даярдаган бул китептер Кыргызстандын бардык окуу жайларында чоң талап менен пайдаланылууда.

Бардык окуу куралдары, видио (көрсөтмө) лекциялар интернетке жайгаштырылып, аларды биздин университеттин студенттери менен катар республиканын ЖОЖдорунун студенттери пайдаланууда. Кафедра студенттерди аралыктан окутуу ишинде эң алдыңкы орунда турат.

* Университеттин стратегиясында чет элдик студенттерди кабыл алып, окутуу максаты аныкталган. Ушуга байланыштуу кафедрада Кыргызстан тарыхы боюнча окуу китеби (көлөмү 476 бет ) англис тилине которулуп басмадан чыккан. Бул окуу китебин чет өлкөлөрдөн келген студенттерди окуткан ЖОЖдор чоӊ талап менен пайдаланууда;
* Кыргызстанда сабактар жалаӊ англис тилинде өткөн жеке мектептердин саны өсүүдө. Бул мектептердин жетекчилеринин өтүнүчү боюнча кафедрада 6,7,8,9-класстардын окуучулары үчүн Кыргызстандын тарыхы боюнча окуу китептерин даярдап, басмадан 2021-жылы жарык көрдү.
* Кафедрага бекитилген башка предметтер (философия, манастаануу, …) боюнча да төмөндөгү окуу-усулдук куралдар даярдалды:

1. Г. Ботоканова Философия Методические материалы для подготовки к семинарским занятиям. Бишкек - 2019
2. А. Шейшенбаева “Орто кылымдагы жана кайра жаралуу доорундагы философия” (студенттер үчүн методикалык колдонма)., Бишкек - 2021

**Илим-изилдөө иштери**

Кафедра: «Кыргызстандын тарыхындагы инсандардын орду», «Кыргыздардын коомдук аӊ сезиминин өнүгүшүнүн тарыхы»; «Кыргызстандын айыл чарбасынын жана айыл-кыштак калкынын социалдык турмушу»; «Кыргыз Республикасынын социалдык турмушунун актуалдуу маселелри»; ошондой эле биз жогоруда белгилегендей «Тарых жана социалдык-гуманитардык предметтердин мазмунунунжана окутуу технологияларын өркүнөтүү» аттуу темалар боюнча илим изилдөө иштерин жүргүзөт.

Аталган темалар боюнча О. Осмонов менен Г. Ботоканова докторлук, К. Мусабаева менен А. Шейшенбаева кандидаттык диссертацияларды коргогон. К.Мусабаева докторлук, К. Карабаева менен К. Дүйшембиева, А. Иманов кандидаттык диссертациялардын үстүндө иштөөдө. К. Карабаева 2022-жылы кандидаттык диссертациясын коргоого алып чыгат.

Илимий изилдөөлөрдүн натыйжасында төмөндөгүдөй эмгектер жарыяланды:

1. Ө.Осмонов 15 илимий монография, 8 илий-популярдуу брошюра, 300 дөн ашуун илимий макала жарыялады.
2. К. Мусабаева 1 илимий монография, 50 ашуун илимий макала.
3. А. Шейшенбаева 20 ашуун илимий макала, 6 методикалык колдонмо. .
4. К. Карабаева 44 ашуун илимий макала.

Бул иш улантылат, РИНЦ системасындагы журналдарга макала жарылоого көӊүл бурулат. «СКОПУС» системасындагы журналдарга макала жарылоого аракет жасалат.

Кафедранын профессор-окутуучулары илим изилдөө ишинде Кыргыз улуттук илимдер академиясынын Тарых жана философия институттары, Кыргыз билим берүү академиясы жана Республиканын бир катар Жогорку окуу жайлары, Казахстандын Абай атындагы мамлекеттик университети менен кызматташат. Окуу жайлары үчүн окуу китептерин, окуу куралдарын даярдоо кафедранын илим изилдөө ишинин приоритеттүү багыты катары улантылат.

Кафедранын төмөнкү профессор-окутуучулары 2017-2021-жж. Квалификасиясын жогорулатуу үчүн стажировкалардан өтүп, сертификат алышкан.

1. К. Мусабаева
2. А. Шейшенбаева
3. А. Турдакунов
4. К. Карабаева
5. К. Дуйшембиева
6. А. Иманов

**Тарбия иштери (2020-2024жж)**

Кафедранын профессор окутуучулары Кыргызстан тарыхы, философия, манас таануу, саясат таануу, укук таануу предметтерин окутууда ар бир сабактын тарбиялык маанисин көтөрүүгө өзгөчө көӊүл бурат.

Студенттерди Ата Мекенди, элин, жерин сүйүүгө тарбиялоо башкы максат катары каралат. Жаштарды адептүүлүккө, адамгерчиликтүү болууга тарбиялоо, ата-бабалардын нарк-насилин сактап, өркүндөтүүгө тарбиялоо башкы максат катары каралат.

Бул багытта кафедра он күндүктөр сайын факультеттерде иш чраларды өткөзүп турат. Тарбия иштерин жүргүзүүдө КРнын Билим берүү жана илим министрлигинин, университеттин тарбия иштери боюнча проректорунун көрсөтмөлөрүн так аткарат.

Кафедрада коррупцияга жол берилбейт. Бул жаштарды тарбиялоодо маанилүү роль ойноору эске алынат.